Il-membri kollha tal-MAM obdew id-direttiva ta' strajk ta' siegħa
Imtella' Awwissu 20, 2020 - Aġġornata 20 Ta' Awwissu, 2020 10:01am L-Assoċjazzjoni tat-Tobba, il-MAM qalet li l-membri kollha tagħha li jaħdmu fis-saħħa pubblika mxew mad-direttivi tagħha u għamlu strajk ta' siegħa li ordnat l-assoċjazzjoni għal-lum bejn it-8 a.m. u d-9 a.m. bħala protesta għall-indħil mingħajr bażi xjentifika minn Ministeri oħra. Fi stqarrija l-MAM qalet li xogħol it-tobba tas-saħħa pubblika jinkludi l-kordinazzjoni fil-ħidma dwar il-Covid-19. Normalment jagħmlu xogħol amministrattiv, jorganizzaw u jipparteċipaw fiċ-ċentri tal-iswabbing u jfittxu u jagħmlu contact tracing ta' każijiet attivi. Dawn it-tobba jiġbru u janalizzaw ukoll data oħra dwar il-Covid-19 li jwassal għal pariri xjentifiċi u huma speċjalizzati fl-epidemjoloġija li hija x-xjenza kif tikkontrolla epidemiji. Iwissu b'konsegwenzi fuq is-saħħa pubblika jekk ma jitħallewx jaħdmu mingħajr pressjoni